12/07/2013 | Administración LocalMunicipal
Padrón
Anuncio de notificación do acordo da Xunta de Goberno Local liquidación taxas cambio titularidade a favor de Koletas, S. C.

Intentada a notificación do acordo da Xunta de Goberno Local de data 23 de maio de 2013, a “KOLETAS S. C.” (dona Ionela Maria Tleitmas Galabov Ochoaerrarte) na súa condición de persoa interesada no expediente de cambio de titularidade de licenza municipal de apertura de actividade peluqueria no local sito en Edificio Mahia, 11 baixo concedida en data 11 de abril de 2013, aos efectos do establecido no 49 da Lei 29/1998, de 13 de xullo, reguladora da xusrisdicción contencioso-administrativa (LXCA), e resultando infructuosa a práctica daquela no último enderezo coñecido da mesma, procédese, de conformidade co disposto no artigo 59.5 da Lei 30/1992, de 26 denovembro, de réxime xurídico das administracións públicas e do procedemento administrativo común (LRXPAC), a practicar a notificación a través da inserción do presente anuncio no Boletín Oficial da Provincia así como no Taboleiro de Anuncios do Concello: Primeiro: Aprobar a seguinte liquidación da taxa por licenza de apertura de establecemento que corresponde satisfacer polo cambio de titularidade na licenza municipal de apertura de actividade de Peluquería no local sito en Edificio Mahia 11, Iria Flavia, baixo, concedida en data 11 de abril de 2013 a Koletas, sc. Segundo. Dar traslado do acordo adoptado ao servizo de recadación municipal. RECURSOS: Contra esta liquidación poderá interpoñer, ante o Sr. Alcalde o recurso de reposición, no prazo dun mes a contar desde o día seguinte ó da notificación, ó que se refire o artigo 108 da Lei 7/85 de 2 de abril, Reguladora das Bases do Réxime Local, tal e como preceptúa o artigo 14 do Texto Refundido da Lei Reguladora das Facendas Locais, aprobado por Real Decreto Lexislativo 2/2004 de 5 de marzo, debendo ter en conta as condicións e circunstancias previstas neste artigo. Contra a resolución expresa do recurso de reposición poderá interpoñer o recurso contencioso-administrativo ante o Xulgado do Contencioso Administrativo que corresponda, no prazo de dous meses, contados a partir do día seguinte ó da notificación. Se a resolución non fose expresa, o prazo para interpoñer este recurso será de 6 meses contados a partir do día seguinte a aquel no que se produza o acto presunto. Asemade, advírteselle de que tamén poderá utilizar calquera outro recurso que estime pertinente, así como exercer as accións que procedan ante a xurisdicción competente. PAGAMENTO DA LIQUIDACIÓN: Nas contas que o Concello ten abertas en tódalas entidades bancarias do Municipio de Padrón, no seguinte prazo, segundo o disposto no artigo 62.2 da Lei 58/2003 de 17 de Decembro, Xeral Tributaria: • Para as liquidacións notificadas entre os días 1 e 15 de cada mes, dende a data de recepción da notificación ata o día 20 do mes posterior, ou, se este non fose hábil, ata o inmediato hábil seguinte. • Para as liquidacións notificadas entre o día 16 e o último de cada mes, dende a data de recepción da notificación ata o día 5 do segundo mes posterior ou, se este non fose hábil, ata o inmediato hábil seguinte. Transcorridos os prazos anteriores sen ter efectuado o ingreso, procederase ó seu cobro pola vía administrativa de apremio, tendo en conta os seguintes recargos regulados no artigo 28 da Lei 58/2003, de 17 de decembro, Xeral Tributaria: • Recargo executivo do 5% sobre a totalidade da débeda e sen xuros de demora. Aplicarase cando se satisfaga a totalidade da débeda non ingresada no período voluntario, antes da notificación da providencia de prema. • Recargo de apremio reducido do 10% sobre a totalidade da débeda e sen xuros de demora. Aplicarase cando se satisfaga a totalidade da débeda non ingresada en período voluntario e a propia recarga, antes da finalización do prazo de pago para as débedas apremiadas. • Recargo de apremio ordinario do 20% sobre a totalidade da débeda, con xuros de demora. Aplicarase cando non concorran as circunstancias anteriores.>> Padrón, 4 de xullo de 2013. O alcalde, Asdo. Antonio Fernández Angueira